Query: Classes presencials o en línia?
Context: En el meu cas t’ofereixo les dues opcions, si tens poc temps, amb el curs en línia t’estalviaràs el temps de desplaçament amb cotxe i, a més, contribuiràs a produir menys diòxid de carboni, així com podràs aprendre còmodament des de casa teva.
Si tens temps i prefereixes un curs presencial, pots venir fins a Manacor, està a uns 50 km de Palma. Manacor és la segona ciutat més gran, després de Palma. T’enviaré la ubicació una vegada hàgim acordat l’inici de les classes.
A l’hivern, les classes tenen lloc a l’interior amb una bona tassa de cafè o te calent i a partir de primavera, els dies de bon temps, gaudiràs de les classes en plena naturalesa de Mallorca, a la terrassa amb els primers raigs de sol tan esperats després del fred hivern. No trobaràs la típica acadèmia, et sentiràs com a casa, faig classes en una casa de camp allunyada del renou urbà.
La meva intenció és crear un ambient relaxat i de confiança per a ajudar-te en l’aprenentatge i adquisició de l’idioma. Tant si tries classes en línia com a presencials, és molt important per a mi proporcionar-te un ambient còmode per a facilitar-te l’aprenentatge i l’adquisició de l’idioma.